**Iepirkuma “ Lietotas vieglās automašīnas iegāde**

 **PIKC „Kuldīgas Tehnoloģiju un tūrisma tehnikums” vajadzībām”,**

**iepirkuma identifikācijas Nr. KTTT 2015/7,**

**Ziņojums**

2015.gada 21.decembrī

**Pasūtītājs**: PIKC „ Kuldīgas Tehnoloģiju un tūrisma tehnikums”, Liepājas ielā 31, Kuldīgā, LV-3301, vienotais reģistrācijas Nr. 90000035711.

**Iepirkuma priekšmets**: Lietotas vieglās automašīnas iegāde PIKC „Kuldīgas Tehnoloģiju un tūrisma tehnikums” vajadzībām.

**Iepirkuma metode un identifikācijas numurs:** iepirkums, kas organizēts saskaņā ar Publisko iepirkumu likuma 82.pantu, iepirkuma identifikācijas Nr. KTTT 2015/7.

**Iepirkuma komisija**: Izveidota pamatojoties uz PIKC „Kuldīgas Tehnoloģiju un tūrisma tehnikums”, direktores Daces Cines 2014.gada 29.augusta rīkojumu Nr.1-8/43.1 .

**Komisijas sastāvs:**

Komisijas priekšsēdētājs: Renārs Sakne.

Komisijas priekšsēdētāja vietniece: Astrīda Zeile.

Komisijas locekļi:

Anitra Rudovska;

Martiņš Mednieks;

Ivars Asnis.

**Komisijas sekretāre:** Velta Eglīte

**1.Datums, kad paziņojums par līgumu un iepriekšējais informatīvais paziņojums publicēts Iepirkumu uzraudzības biroja mājaslapā internetā:** paziņojums par līgumu publicēts Iepirkumu uzraudzības biroja mājas lapā 2015.gada 11.novembrī.

**2.Pretendentiem noteiktās kvalifikācijas prasības:** noteiktas iepirkuma nolikumā.

**3.Piedāvājumu izvēles kritērijs:** piedāvājums ar viszemāko cenu.

**4.Piedāvājumu iesniegšanas termiņš:** par piedāvājumu iesniegšanas termiņu noteikts2015.gada 23.novembris, plkst.15.00.

**5.Pretendenti, kuri iesnieguši savu piedāvājumu un to piedāvātā līgumcena:**

5.1. Gints Seglins IK, reģ. nr. ATU65339412,

piedāvātā līgumcena sastāda:

EUR 9690.00 (deviņi tūkstoši seši simti deviņdesmit eiro, 00 centi) apmēru.

5.2.SIA „IMA AUTOSERVISS”, reģ. nr. 41203010303,

piedāvātā līgumcena sastāda:

EUR 10050.00 (desmit tūkstoši piecdesmit eiro, 00 centi) apmēru.

**6.Piedāvājuma vērtēšanas vieta, datums, un laiks:** Iepirkumu komisijas sēde, 17.12.2015.

plkst. 15.00.

**7.Pretendents, ar kuru nolemts slēgt iepirkuma līgumu, piedāvājumu vērtēšanas kopsavilkums:**

7.1.Publisko iepirkumu likuma 82. panta 9. daļā noteikts, ka pēc piedāvājumu iesniegšanas termiņa beigām iepirkuma komisija izvērtē iesniegtos piedāvājumus un izvēlas vienu vai vairākus piedāvājumus. Iepirkuma komisija par uzvarētāju iepirkumā atzīst pretendentu, kurš izraudzīts atbilstoši noteiktajām prasībām un kritērijiem un nav izslēdzams no dalības iepirkumā saskaņā ar šā panta piekto daļu. Publisko iepirkumu likuma 82. panta 5. daļa nosaka, ka Pasūtītājs izslēdz pretendentu no dalības iepirkumā jebkurā no šādiem gadījumiem:

1) pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

2) ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;

3) uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi šīs daļas [1.](http://likumi.lv/doc.php?id=133536#p1) un [2.punktā](http://likumi.lv/doc.php?id=133536#p2) minētie nosacījumi.

Saskaņā ap 7.pantu 1.punkta a) un b) daļās noteikto kārtību Pasūtītājs ir pārbaudījis 5.pantā 1.un 2.punktā minēto apstākļu esamību un konstatējis, ka uz pretendentu neattiecas 5.pantā 1.vai 2.punktā minētie izslēdzošie apstākļi.

7.2.Iepirkuma komisija nosaka pamatotas un objektīvas prasības attiecībā uz pretendentiem un iepirkuma priekšmetu, nodrošinot, ka minētās prasības nerada nepamatotus ierobežojumus konkurencei iepirkumā. Iepirkuma komisija arī nosaka kritērijus, ko ņems vērā, lai no prasībām atbilstošajiem piedāvājumiem izvēlētos visizdevīgāko piedāvājumu. Par piedāvājuma izvēles kritēriju saskaņā ar Iepirkuma nolikuma 1.16.2. punktu noteikts piedāvājums ar viszemāko cenu. No minētā secināms, ka līguma slēgšanas tiesības var tikt piešķirtas pretendentam, kura iesniegtais piedāvājums atbilst visām iepirkuma dokumentācijā un normatīvajos aktos noteiktajām prasībām, un kura piedāvājums ir ar viszemāko cenu.

7.3.Izvērtējot iesniegtos pretendentu piedāvājumus iepirkuma komisija secināja, ka:

7.3.1. Gints Seglins IK, reģ. nr. ATU65339412,-

7.3.1.1. iesniegtā piedāvājuma noformējums daļēji atbilst iepirkuma Nolikumā un normatīvajos aktos noteiktajām prasībām (nav izpildītas Nolikuma 1.12.1.punkta prasības);

7.3.1.2. piedāvājums neatbilst iepirkuma Nolikuma p.1.12.3; 1.12.4; 1.12.5 un 1.11.2. noteiktajām prasībām;

7.3.1.3. līdz ar to, Iepirkumu komisija bez tālākas izskatīšanas izslēdz no turpmākās dalības Iepirkumā pretendentu kā neatbilstošu atlases nosacījumiem, iesniegtais piedāvājums tiek noraidīts (Nolikuma p.1.15.3.) un tālāk netiek izskatīts.

7.3.2. SIA „IMA AUTOSERVISS”, reģ. nr. 41203010303,-

7.3.2.1. iesniegtā piedāvājuma noformējums atbilst visām normatīvajos aktos un iepirkuma dokumentācijā noteiktajām prasībām un tas ir atzīstams par piedāvājumu ar viszemāko cenu, - piedāvātā līgumcena sastāda: EUR 10050.00 (desmit tūkstoši piecdesmit eiro, 00 centi) apmēru.

**8.Pretendents, kuram piešķirtas līguma slēgšanas tiesības:**

Piešķirt līguma slēgšanas tiesības iepirkuma „Lietotas vieglās automašīnas iegāde PIKC „Kuldīgas Tehnoloģiju un tūrisma tehnikums” vajadzībām” vajadzībām” vajadzībām,

iepirkuma identifikācijas Nr. KTTT 2015/7:

SIA „IMA AUTOSERVISS”, reģ. nr. 41203010303

|  |  |
| --- | --- |
| Iepirkumu komisijas priekšsēdētājs | R.Sakne |

**LĪGUMS Nr**. x/2015/ IMA AUTOSERVISS

Kuldīgā, 2015.gada 21.decembrī

**PIKC „Kuldīgas Tehnoloģiju un tūrisma tehnikums”**, reģ. Nr.90000035711, direktores **Daces Cines** personā, kura darbojas uz Nolikuma pamata, turpmāk tekstā *„Pircējs”*, no vienas puses, un **SIA „IMA AUTOSERVISS”,** reģ. nr. 41203010303, turpmāk tekstā *„Pārdevējs”,* kuru uz statūtu pamata pārstāv valdes loceklis **Imants Rukuts**, no otras puses, abi kopā un katrs atsevišķi turpmāk saukti *„Puses”*, pamatojoties uz iepirkumu “ Lietotas vieglās automašīnas iegāde PIKC „Kuldīgas Tehnoloģiju un tūrisma tehnikums” vajadzībām”, iepirkuma identifikācijas Nr. KTTT 2015/7, rezultātiem, noslēdz šāda satura līgumu, turpmāk tekstā *„Līgums”*:

**1. LĪGUMA PRIEKŠMETS**

1.1. *Pārdevējs* pārdod un *Pircējs* pērk lietotu vieglo automašīnu OPEL ZAFIRA, turpmāk Līgumā – *„Prece”*, Kuldīgas Tehnoloģiju un tūrisma tehnikuma vajadzībām, un samaksā par Preci saskaņā ar šī līguma nosacījumiem.

**2. PREČU KVALITĀTE**

2.1. Preces kvalitātei jāatbilst Latvijas Republikas un Eiropas Savienības spēkā esošajos normatīvajos aktos noteiktajām kvalitātes prasībām.

**3. CENAS UN NORĒĶINU KĀRTĪBA**

3.1. Preces cena ir noteikta iepirkuma finanšu piedāvājumā.

3.2. Preces raksturlielumiem atbilstošā tehniskā specifikācija ir noteikta iepirkuma tehniskajā piedāvājumā.

3.3. Preces marka, modelis: Opel Zafira, valsts reģ. Nr.\_\_\_\_\_\_\_\_\_\_\_\_.

3.4. Līguma kopējā summa sastāda EUR 10050.00 (desmit tūkstoši piecdesmit eiro, 00 centi) apmēru, bez PVN un EUR 12160.50 (divpadsmit tūkstoši viens simts sešdesmit eiro 50 centu) apmēru ar PVN, pievienotās vērtības nodoklis EUR 2110,50 (divi tūkstoši viens simts desmit eiro 50 centu) apmēru.

3.5. Samaksu par preci *Pircējs* veic ne vēlāk kā 15 (piecpadsmit) dienu laikā pēc pavadzīmes saņemšanas no *Pārdevēja*.

3.6. Norēķins par saņemto preci tiek veikts EUR bezskaidras naudas pārskaitījuma veidā uz *Pārdevēja* bankas kontu, kas norādīts Līgumā un izsniegtajā rēķinā.

3.7. Par samaksas dienu tiek uzskatīta diena, kad *Pircējs* veicis bankas pārskaitījumu, ko apliecina attiecīgs maksājuma uzdevums.

3.8. Pavadzīmē *Pārdevējs* norāda apmaksas datumu saskaņā ar šī līguma 3.5. punktu, līguma datumu un numuru, kā arī citus nepieciešamos rekvizītus un datus.

**4. PRECES IEGĀDES KĀRTĪBA**

4.1. *Pārdevējs* 5 darbadienu laikā, pirms līguma slēgšanas, ir piegādājis preci Pasūtītāja atrašanās vietā, līguma punktā 9. norādītajā adresē. *Pircējs* ir pārliecinājies un veicis atbilstības pārbaudes par Iepirkuma tehniskās specifikācijas noteikto.

4.2. *Pircējs* slēdz Līgumu ar *Pārdevēju* pēc punktā 4.1. noteiktās atbilstības pārbaudes veikšanas.

4.3. Vienošanās ir uzskatāma par noslēgtu, kad pilnvarotās personas ir parakstījušas pavadzīmi un nodošanas-pieņemšanas aktu.

4.4. Par preces iegādes dienu tiek uzskatīta diena, kad *Pircēja* pilnvarotā amatpersona pašrocīgi parakstījusi preču pavadzīmi-rēķinu. Ar šo brīdi *Pircējam* pāriet valdījuma tiesības un preces nejaušas bojāejas vai bojāšanās risks. Preces īpašuma tiesības *Pircējs* iegūst tikai ar brīdi, kad pilnībā norēķinājies par iegādāto preci.

4.5. Pretenzijas par saņemto preces kvalitāti un citas ar garantiju saistītās pretenzijas, *Pircējs* iesniedz *Pārdevējam* nevēlāk kā 3 (trīs) dienu laikā no preču pavadzīmes saņemšanas brīža, nosūtot to pa e-pastu: xxxxxx@inbox.lv .

4.6. *Pārdevējs,* vismaz 3 mēnešus (nepārsniedzot 10 000 km nobraukumu), sniedz garantiju pret jebkādiem virsbūves, rāmja, dzinēja vai ar tā darbību saistītu tehnisko mezglu un komponenšu darbību, pret transmisijas (t. sk. ātrumkārba) defektiem un automašīnas elektrosistēmas defektiem (t. sk. borta displejs).

4.7. *Pārdevējs* sniedz garantiju par punktā 4.6. noteikto, veicot remontu par saviem līdzekļiem. *Pārdevējs* vienojas ar *Pircēju* par atklātu trūkumu novēršanu *Pircējam* pieņemamā laikā un termiņā. Par garantijas laikā atklātajiem trūkumiem un defektiem tiek sastādīts pieņemšanas-nodošanas akts.

4.8. *Pircējs* sniedz palīdzību, bez atlīdzības, 2 gadu periodā, no līguma slēgšanas dienas, auto evakuācijas pakalpojumos un tehniskajā palīdzībā uz ceļa Baltijas valstu teritorijā. Par sniegto pakalpojumu tiek sastādīts pieņemšanas-nodošanas akts.

**5. PUŠU ATBILDĪBA**

5.1. Par maksājuma termiņa nokavējumu, *Pircējs* maksā *Pārdevējam* līgumsodu 0,1% (viena desmitdaļa procenta) apmērā no apmaksājamās summas par katru nokavēto dienu, bet ne vairāk par 10 procentiem no pamatparāda.

5.2. Par preces garantijas laika nosacījumu nepildīšanu/nokavēšanu noteiktajā termiņā šī līguma 4.6 punktā noteiktos gadījumos, *Pārdevējs* maksā *Pircējam* līgumsodu 0,1% apmērā no preces līgumsummas par katru nokavēto dienu, bet ne vairāk par 10 procentiem no preces līgumsummas.

5.3. Par evakuācijas un tehniskās palīdzības pakalpojuma nesniegšanu vai sniegšanu nepilnā apmērā, noteiktajā laika periodā (punkta 4.8. nosacījumi), *Pārdevējs* maksā *Pircējam* līgumsodu EUR 500.00 apmērā par katru šajā punktā minēto gadījumu.

5.4. Līgumsoda samaksa neatbrīvo no saistību izpildes.

**6. NEPĀRVARAMA VARA**

6.1 Puses atbrīvotas no atbildības par daļēju vai pilnīgu saistību neizpildi, kas radusies nepārvaramas varas rezultātā. Šādos gadījumos Pušu attiecības risināmas saskaņā ar LR Civillikuma normām.

**7.LĪGUMA SPĒKĀ STĀŠANĀS, GROZĪŠANA, IZBEIGŠANA, STRĪDU IZSKATĪŠANA**

7.1. Līgums stājas spēkā ar tā parakstīšanas brīdi un ir spēkā līdz 2015.gada 31.decembrim.

7.2. Līgumu var grozīt vai izbeigt, Pusēm vienojoties, kā arī tiesas ceļā LR normatīvajos aktos paredzētajā kārtībā.

7.3. Visi Līguma grozījumi noformējami rakstveidā un pēc parakstīšanas tie kļūst par Līguma neatņemamu sastāvdaļu.

7.4. *Pircējs* ir tiesīgs lauzt līgumu vienpusēji, ja:

7.4.1 *Pārdevējs* līguma darbības laikā pēc *Pircēja* rakstiska brīdinājuma nepilda šī Līguma nosacījumus.

7.4.2. Ja šajā līgumā ietverto *Pircēja* saistību izpilde ir neiespējama vai apgrūtināta sakarā ar būtisku *Pircēja* finansējuma samazinājumu, kā arī sakarā ar *Pircēja* reorganizāciju vai likvidāciju, ja tās rezultātā *Pircēja* saistību pārņēmējs neturpina veikt funkciju vai uzdevumus, kuru nodrošināšanai noslēgts šis līgums, vai arī veic šo funkciju vai uzdevumus samazinātā apjomā.

7.5. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) ceļā. Gadījumos, kad Puses nevar vienoties, strīdi tiek iesniegti izskatīšanai tiesā LR normatīvajos aktos noteiktajā kārtībā.

**8. CITI NOTEIKUMI**

8.1. *Pircēja* pilnvarotā personā par preces iegādi ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kurai ir tiesības parakstīt preču pavadzīmi-rēķinu.

8.2. *Pārdevēja* kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_, tālr.: fakss: \_\_\_\_\_\_\_\_\_\_\_\_,

e-pasts: \_\_\_\_\_\_\_\_\_\_\_\_\_\_\_\_\_\_\_.

8.3. Katrai Pusei ir nekavējoties jāziņo otrai Pusei par savas juridiskās adreses vai norēķinu rekvizītu maiņu.

8.4. Gadījumos, kas nav paredzēti šajā Līgumā, Puses rīkojas saskaņā ar LR normatīvajiem aktiem.

8.5. Līgums sastādīts latviešu valodā uz 3(trim) lapām ar pielikumiem:

* Pielikums Nr.1, Akts,- Atbilstības pārbaude Tehniskai specifikācijai;
* Pielikums Nr.2, Pieņemšanas-nodošanas akts;
* Pielikums Nr.3, Tehniskais un finanšu piedāvājums,

kas katrs sastādīts divos eksemplāros ar vienādu juridisko spēku – pa vienam eksemplāram katrai Pusei.

**9. PUŠU JURIDISKĀS ADRESES UN REKVIZĪTI**

**Pircējs:**  **Pārdevējs:**

|  |  |
| --- | --- |
| PIKC „ Kuldīgas Tehnoloģiju untūrisma tehnikums”Juridiskā adrese: Liepājas iela 31,Kuldīga, LV - 3301Reģistrācijas Nr. 90000035711Banka: Valsts kaseBankas kods: TREL LV22Konts Nr.: LV31TREL2150262011000Tālrunis, fakss 63324082 e-pasts: velta@pcabc.lv\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(amats, paraksts, paraksta atšifrējums)z.v. | SIA „IMA AUTOSERVISS”, Juridiskā adrese: Virkas iela 24, Kuldīga, LV-3301Reģistrācijas Nr. 41203010303Bankas nosaukums\_\_\_\_\_\_\_\_\_\_\_\_\_\_\_\_\_\_\_Bankas kods\_\_\_\_\_\_\_\_\_\_\_\_\_\_\_\_\_\_\_\_\_\_Konta Nr.\_\_\_\_\_\_\_\_\_\_\_\_\_\_\_\_\_\_\_\_\_\_Tālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Fakss \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(amats, paraksts, paraksta atšifrējums)z.v. |